Oficiālais Vēstnesis L 145 , 15/05/1998 Lpp. 0008 - 0009



Komisijas Regula (EK) Nr. 1009/98 (1998. gada 14. maijs), ar kuru groza Regulu (EK) Nr. 1372/95, ar ko paredz sīki izstrādātus noteikumus eksporta licenču sistēmas īstenošanai mājputnu gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2916/95 [2], un jo īpaši tās 3. panta 2. punktu, tā kā Komisijas Regulā (EK) Nr. 1372/95 [3], kurā jaunākie grozījumi izdarīti ar Regulu (EK) Nr. 2370/96 [4], ir paredzēti sīki izstrādāti noteikumi par to, kā īstenot eksporta licenču sistēmu mājputnu gaļas nozarē; tā kā Komisijas Regula (EEK) Nr. 3665/87 [5], kurā jaunākie grozījumi izdarīti ar Regulu (EK) Nr. 604/98 [6], paredz kopīgus sīki izstrādātus noteikumus par to, kā piemērot eksporta kompensāciju sistēmu lauksaimniecības produktiem; tā kā tās 3. pantā ir definēta eksporta diena; tā kā Regulas (EK) Nr. 1372/95 teksts būtu jāgroza, lai to koriģētu atbilstīgi šai definīcijai; tā kā Komisijas 1995. gada 10. oktobra Regulā (EK) Nr. 2448/95, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu [7], ir noteikts jauns KN koda 0105 sadalījums, kas stājas spēkā no 1996. gada 1. janvāra; tā kā tādēļ Regulas (EK) Nr. 1372/95 1. un 9. pants būtu attiecīgi jāpielāgo; tā kā Regulas (EK) Nr. 1372/95 4. un 9. pantā, kā arī II pielikumā ir kļūdas, kas būtu jālabo; tā kā termiņam, kādā dalībvalstīm būtu jāpaziņo Komisijai par ex post eksporta licenču pieteikumiem, vajadzētu būt tādam pašam kā termiņam, kas noteikts attiecībā uz citām eksporta licencēm; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1372/95 groza šādi: 1. Regulas 1. pantā un 9. panta 1. punktā vārdus "KN kodiem 010511 un 010519" aizstāj ar vārdiem "KN kodiem 010511, 010512 un 010519". 2. Regulas 4. panta 3. punkta a) apakšpunktā norādes uz 17. un 18. iedaļu aizstāj ar norādēm uz 15. un 16. iedaļu. 3. Regulas 9. pantā: a) 2. punkta pirmajā daļā: - norādi uz 22. iedaļu aizstāj ar norādi uz 20. iedaļu, - frāzi "dienu, kad tās kārtotas" aizstāj ar "eksporta dienu Regulas (EEK) Nr. 3665/87 3. panta nozīmē"; b) 3. punkta pirmās daļas pirmo teikumu aizstāj ar šādu: "Katru piektdienu līdz plkst. 13 dalībvalstis pa telefaksu paziņo Komisijai pieprasīto "ex post" eksporta licenču skaitu vai paziņo to, ka kārtējā nedēļā šādi pieteikumi nav iesniegti;" c) 4. punkta otro daļu aizstāj ar šādu: "Šī licence dod tiesības saņemt kompensāciju, kuru piemēro eksporta dienā Regulas (EEK) Nr. 3665/87 3. panta nozīmē." 4. Regulas II pielikuma A daļā "ECU par 100 kg" aizstāj ar "ECU par 100 kg vai 100 gab". 2. pants Šī regula stājas spēkā 1998. gada 1. jūnijā. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 14. maijā Komisijas vārdā — Komisijas loceklis Franz Fischler [1] OV L 282, 1.11.1975., 77. lpp. [2] OV L 305, 19.12.1995., 49. lpp. [3] OV L 133, 17.6.1995., 26. lpp. [4] OV L 323, 13.12.1996., 12. lpp. [5] OV L 351, 14.12.1987., 1. lpp. [6] OV L 80, 18.3.1998., 19. lpp. [7] OV L 259, 30.10.1995., 1. lpp. --------------------------------------------------